Mellisuga

Mellisuga er ei biologisk slekt av fuglar i ordenen seglarfuglar (Apodiformes), i kolibrifamilien Trochilidae. Ho omfattar berre to artar som er heimehøyrande i Dei store Antillane, der dei finst på Cuba, Jamaica og Hispaniola. Dette er dei minste fugleartane i verda. 

Det feminine slektsnamnet Mellisuga kjem frå latinsk: mel, melis, som tyder «honning», og sugere, som tyder «suge». Namnet kan altså tolkast som «honning-sugar».

 Kjenneteikn 

Dei to kolibriartane i denne slekta måler mellom 5 og 6 cm i lengd, og er dermed verdas minste fuglar. Nebbet er rett og matt svart. Hovud og overside hos hoene og hos dvergkolibri, M. minima, er grøne, medan undersida er kvitaktig. Hannen av bikolibri, M. helenae, har derimot eit flammeraudt hovud og hals, med ein iriserande strupekrage og lange sidefjør. Resten av overkroppen har blåaktige tonar.

 Systematikk 

Slekta Mellisuga vart foreslått av den franske naturforskaren Mathurin Jacques Brisson i 1760. Typearten som vart definert, var Trochilus minimus, i dag dvergkolibri på norsk.

 Artsoversyn 
Slekt Mellisuga  i rekkjefølgje etter IOC World Bird List V15.1, 2025, med norske namn etter Norske navn på verdens fugler:
 Bilete  Norsk namn  Vitskapleg namn  Autor  Utbreiing  Status140pxDvergkolibriMellisuga minima(, 1758)150pxLC140pxBikolibriMellisuga helenae(, 1850)150pxNT
 Kjelder 

Første versjon av denne artikkelen var basert på «Mellisuga» frå , den 15. juni 2025

Referansar

Bakgrunnsstoff 

Kategori:Kolibrifamilien 
Kategori:Fuglar i Karibia
Kategori:Fugleslekter